Baibolo ya pa Intaneti | BAIBOLO—AMALEMBO YA CALO CIPYA
Bushe kuti mwatemwa ukubelenga ici cipande mu %%?
Imilimo 10:1-48
10 Awe mu Kaisarea mwali umuntu umo ishina lyakwe ni Korneli, umukalamba+ we bumba+ lya bashilika ilyo baleita ati ilya bena Italia,2 aali ni kapepa,+ umuntu uwali na katiina+ kuli Lesa pamo na ba mu ng’anda yakwe bonse, alepeela ne fya bupe ifingi ku bantu+ no kupapaata lyonse kuli Lesa.+3 Pe awala nalimo ilyalenga pabula (9)*+ ilya kasuba amwene mu cimonwa+ malaika+ wa kwa Lesa aingila umo ali, no kumweba ati: “Korneli!”4 Korneli alimulolekeshe, kabili pa kwikatwa umwenso, atile: “Cinshi, mwe Shikulu?” Na o amwebele ati: “Lesa naumfwa amapepo+ yobe kabili namona ifya bupe ifyo upeela kabili pali fi alekwibukishishapo.+5 E ico nomba tuma abantu ku Yopa ku kwita Simone uwitwa Petro.6 Uyu muntu mweni wa kwa Simone, kanyuka wa mpapa, uwakwatila ing’anda mu lulamba lwa bemba.”+7 Ilyo malaika uwalandile nankwe afuminepo fye, Korneli aitile ababomfi bakwe babili aba mu ng’anda, aita no mushilika kapepa, uwali pali balya abalemubombela lyonse,+8 e lyo alabashimikila fye fyonse, awe abatuma na ku Yopa.+9 Pa bushiku bwakonkelepo ilyo baleya pa lwendo lwabo kabili ilyo balepalamina ku musumba, Petro aninine pa mutenge+ pe awala nalimo ilyalenga mutanda (6)* ku kupepa.+10 Lelo insala yalimwikete nga nshi kabili afwaile ukulya. Ilyo balepekanya ifya kulya, ali ngo ulemona icimonwa+11 kabili amwene umuulu nawisuka+ ne cipe icali nge nsalu iikalamba cileika pano isonde ku fisempe fine;12 kabili mu kati mwali imisango yonse iya fya molu yane ne fikulika fya pano isonde ne fyuni fya mu muulu.+13 Kabili aumfwile ishiwi lileti: “Petro, ima, ipaya ulye!”+14 Lelo Petro atile: “Awe iyo, mwe Shikulu, pantu nshatalalyapo icakowela kabili icishasanguluka.”+15 Awe ishiwi lyalandile kuli ena na kabili, umuku wa cibili, aliti: “Ifyo Lesa asangulwile, witila fyalikowela.”+16 Ishiwi lyalandile kuli ine umuku wa citatu, na po pene icipe casendelwe mu muulu.+17 Nomba cilya Petro acili napeshiwa amano, aletontonkanya umulolele icimonwa ico acimona, moneni! abantu abo Korneli atumine baipwishe ukwabela ing’anda ya kwa Simone kabili beminine pa mpongolo.+18 Kabili babilikishe no kwipusha nga Simone uwitwa Petro e po afikila.19 Ilyo Petro aletontonkanya pa cimonwa, umupashi+ watile: “Mona! Abantu batatu balekufwaya.20 Lelo, ima, ika no kuya na bo, witwishika nangu panono, pantu nimbatuma.”+21 E ico Petro alikile no kuya kuli aba bantu no kutila: “Moneni! Nine wine mulefwaya. Cinshi mwaishila?”22 Batile: “Korneli, umukalamba wa bashilika, umuntu uwalungama kabili uwaba na katiina kuli Lesa+ kabili uwashimikwa+ icisuma ku luko lonse ulwa baYuda, aebelwe amashiwi ya kwa Lesa kuli malaika wa mushilo, ukumwita ukuti mwise ku ng’anda yakwe pa kutila omfwe amashiwi yenu.”23 E ico, alibengishe no kubatangata.Pa bushiku bwakonkapo aliimine no kuya na bo, na ba bwananyina bamo abafumine ku Yopa baile nankwe.24 Kabili pa bwakonkapo aingile mu Kaisarea. Korneli na o, alebapembela kabili alilongenye na balupwa lwakwe ne fibusa fyakwe ifya pa mutima.25 Ilyo Petro aingile, Korneli alimusengele, awila pa makasa yakwe no kumutootela.26 Lelo Petro alimwimishe, ati: “Ima, na ine wine ndi muntu fye.”+27 Kabili ilyo alelanda nankwe, alingile no kusanga abantu abengi nabalongana,28 kabili abebele ati: “Mwalishiba ukuti ifunde talisuminisha umuYuda ukupalamina ku muntu uwa mushobo+ umbi atemwa ukulanda nankwe; lelo Lesa nananga, ukukanaeba umuntu ati alikowela nangu ati tasanguluka.+29 E co nshakaanine ilyo naitilwe. Nomba kuti natemwa ukwishiba ico munjitile.”30 E lyo Korneli atile: “Napapita inshiku shine ukufuma pali lino iawala ilyo nalepepa mu ng’anda yandi pe awala lyalenga pabula (9),+ kabili moneni! umuntu uwafwele+ ifyabuuta aiminine ku cinso candi31 no kutila, ‘Korneli, ipepo lyobe nalyumfwika na Lesa nakwibukisha pa fya bupe fyobe.+32 E ico, tuma ku Yopa, aba kuyaita Simone, uwitwa Petro.+ Uyu muntu aleikala mu ng’anda ya kwa Simone, kanyuka wa mpapa, iyabela mu lulamba lwa bemba.’+33 E ico ilyo line natumine abantu kuli imwe, kabili mwacita bwino pa kwisa. Nomba ifwe bonse kanshi tuli pano ku cinso ca kwa Lesa ku kumfwa fyonse ifyo Yehova amwebele ukusosa.”+34 Awe Petro atile: “Cine cine nomba nashininkisha ukuti Lesa taba na kapaatulula,+35 lelo umuntu uwa mu luko lonse uutiina Lesa no kucita icalungama alapokelelwa kuli ena.+36 Lesa atumine amashiwi+ ku bana ba kwa Israele ku kubila kuli bena imbila nsuma iya mutende+ uukeshila muli Yesu Kristu—imbila ya kuti uyu e Shikulu wa bonse.+37 Mwalishiba ilyashi ilyalandilwepo monse mu Yudea, ilyatendeke ku Galili pa numa ya lubatisho ulo Yohane alelandapo,+38 ilya kwa Yesu uwafumine ku Nasarete, ifyo Lesa amusubile umupashi+ wa mushilo na maka, kabili aendawike monse alecita icisuma no kuposha bonse abatitikishiwe na Satana Kaseebanya;+ pantu Lesa ali nankwe.+39 Kabili tuli nte pali fyonse ifyo acitile mu calo ca baYuda na mu Yerusalemu; lelo na o balimwipeye, pa kumupoopela pa cimuti.+40 Lesa aimishe uyu wine pa bushiku bwalenga shitatu no kumulenga ukumoneka ku bantu,+41 te ku bantu bonse iyo, lelo ku nte ishasontelwe kabela kuli Lesa,+ kuli ifwe, fwe baliile no kunwa nankwe+ ilyo aimine ku bafwa.42 Kabili, atwebele ukushimikila+ abantu no kushimikisha ubunte ukuti E wasontelwe kuli Lesa ukuba kapingula wa ba mweo na bafwa.+43 E o bakasesema bonse balandapo,+ ukuti onse uumutetekela kuti aelelwa imembu mwi shina lyakwe.”+44 Ilyo Petro acili alelanda pali ifi fintu, umupashi wa mushilo waishile pali bonse abaleumfwa aya mashiwi.+45 Kabili abatetekela abaishile na Petro abali abasembululwa balipapile, pa mulandu wa kuti umupashi wa mushilo—ica bupe ca kwa Lesa—walepongololwa na pa bena fyalo.+46 Pantu babomfwile balelanda indimi shimbi no kucindika Lesa.+ E lyo Petro aipwishe ati:47 “Bushe nani uwingakaanya aba bantu ukubatishiwa+ mu menshi abapokelele umupashi wa mushilo nga ifwe?”48 E ico abebele ukubatishiwa mwi shina lya kwa Yesu Kristu.+ Na bo bamulombele ukwikala na bo inshiku shimo.
Amafutunoti
^ E kutila, 3 koloko ya kasuba, ukutendeka ukupenda pa 6 koloko ya lucelo.
^ E kutila, ku ma 12 koloko ya kasuba, ukutendeka ukupenda pa 6 koloko ya lucelo.
bem_Latn bem_Latn bem_Latn bem_Latn bem_Latn bem_Latn bem_Latn